《戴公纶》
明代·李孙宸

戴子含芳姿，婉彼幽兰质。采在水一方，晤言结同室。

习习惠风扬，美誉云端溢。荣华岂不好，而乃耽著述。

伸纸弄柔翰，冥心如有失。古道当告谁，徬徨求侣匹。

去去东流水，杳杳西倾日。努力振斯文，贻彼后死得。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。